《题九龙庵新楼》
元代·赵汸

楼观凭虚倚玉台，远涵空翠绝浮埃。璿玑宵转星辰近，沆瀣朝盈户牖开。

雷劈苍崖龙起立，风翻碧海鹤飞回。仙家自信春长好，应笑胡僧辨劫灰。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。